Subject: Ed: 18.–19. detsembri Euroopa Ülemkogu: Eesti toetus vähivastastele meetmetele ELi 2028–2034 eelarves
From: "Gerli Baida - SOM" <[email-masked]>
To: "Info - SOM" <[email-masked]>
Cc: "Gea Otsa - SOM" <[email-masked]>, "Liis Paas - SOM" <[email-masked]>
Date: Tue, 16 Dec 2025 09:57:43 +0200

_____

Saatja: Rille Pihlak <[email-masked]>
Saadetud: esmaspäev, 15. detsember 2025 17:57
Adressaat: Karmen Joller - SOM <[email-masked]>; Gerli Baida - SOM 
<[email-masked]>; Maarjo Mändmaa - SOM <[email-masked]>; Anniki 
Lai - SOM <[email-masked]>
Koopia: Made Bambus - SOM <[email-masked]>; Mariken Ross - SOM 
<[email-masked]>; [email-masked] 
<[email-masked]>; [email-masked] 
<[email-masked]>; [email-masked] 
<[email-masked]>; Anni Lepland <[email-masked]>
Teema: 18.–19. detsembri Euroopa Ülemkogu: Eesti toetus vähivastastele 
meetmetele ELi 2028–2034 eelarves

Tähelepanu! Tegemist on välisvõrgust saabunud kirjaga.
Tundmatu saatja korral palume linke ja faile mitte avada.

Teema: 18.–19. detsembri Euroopa Ülemkogu: Eesti toetus vähivastastele 
meetmetele ELi 2028–2034 eelarves

Lugupeetud minister Karmen Joller, nõunik Gerli Baida, kantsler Maarjo 
Mändmaa ja terviseala asekantsler Anniki Lai.

Pöördume teie poole Eesti Vähitõrje Võrgustikust ESTCAN. 18. ja 19. 
detsembril 2025 toimuva Euroopa Nõukogu kohtumise eel, kus arutatakse 
järgmist Euroopa Liidu mitmeaastast finantsraamistikku, soovib ESTCAN 
juhtida Eesti valitsuse tähelepanu järgmistele olulistele strateegilistele 
kaalutlustele.

Vaatamata selgetele edusammudele vähi ennetuses ja ravis, on sellel 
jätkuvalt oluline sotsiaalmajanduslik mõju, millel on omakorda 
märkimisväärne mõju tööjõule, tervishoiusüsteemi suutlikkusele ja 
pikaajalistele kulutustele avalikus sektoris. OECD 
<https://www.oecd.org/en/publications/tackling-the-impact-of-cancer-on-health-the-economy-and-society_40335421-en/estonia_0e900af9-en.html> 
2024. aasta raporti kohaselt:

*
on vähk Eestis surmapõhjuste seas teisel kohal ning prognooside kohaselt on 
ajavahemikul 2023-2050 Eestis iga viies enneaegne surm põhjustatud vähist;

*
vähk põhjustab Eestis täiendavaid tervishoiukulusid ligikaudu 27 miljonit 
eurot aastas;

*
igal aastal vähendab vähk Eestis tööjõu tootlikkust 77 miljoni euro võrra, 
mis viitab märkimisväärsele majanduslikule koormisele.

Neil ja paljudel teistel kaalutlustel tuleb säilitada ja tugevdada toetust, 
mis on kehtiva 2021–2027 mitmeaastase finantsraamistiku raames loodud 
Euroopa 
<https://commission.europa.eu/topics/public-health/european-health-union/cancer-plan-europe_et> 
vähitõrje tegevuskava (Europe’s Beating Cancer Plan – EBCP) ja ELi 
<https://research-and-innovation.ec.europa.eu/funding/funding-opportunities/funding-programmes-and-open-calls/horizon-europe/eu-missions-horizon-europe/eu-mission-cancer_en?prefLang=et> 
vähimissiooni kaudu ning seda ka järgmises ELi mitmeaastases 
finantsraamistikus aastateks 2028–2034. Euroopa Komisjoni 2025. aasta juulis 
esitatud ettepanek, mis ühendab tervise, vastupanuvõime, biotehnoloogia ja 
põllumajanduse prioriteedid uue konkurentsivõime fondi alla, tõotab 
lahjendada senist hoogu vähitõrjes. Ettepanek kaotada EU4Health eraldiseisva 
eelarvereana ning vähimissiooni lõppemine pärast 2030. aastat nõrgestaks 
veelgi tervise ja vähi prioriseerimist – murekoht, millega liikmesriigid 
peavad kiiresti tegelema.

Arvestades Euroopa vähitõrje tegevuskava ja ELi vähimissiooni mõju Eestis, 
on nende algatuste praktilised tulemused muu hulgas järgmised:

*
Uue vähiennetusalase seadusandluse tagamine, et kaitsta kodanikke kõigis 
riikides vähiriskide eest;

*
HPV-ga seotud vähkide elimineerimisele suunatud strateegia väljatöötamise 
hoogustumine ühise ELi eesmärgi kaudu;

*
Vähi sõeluuringute arengu kiirendamine ELi toetatud pilootprogrammide ja 
uute tõenduspõhiste soovituste abil;

*
Elanike kõrgeima kvaliteediga vähiravile ligipääsu parandamine Euroopa 
kõikehõlmavate vähikeskuste võrgustiku, EUnetCCC <https://eunetccc.eu/> , 
kaudu;

*
Onkoloogiavaldkonna spetsialistide täiendkoolituste toetamine 
üleeuroopaliste koolitusprogrammide kaudu;

*
Uute teadusuuringute suundade edendamine, näiteks ellujäämisega seotud 
küsimustes ning tehisintellekti kasutamises kvaliteetse vähiravi 
toetamiseks.

Ülaltoodud põhjustel palub ESTCAN 18.–19. detsembril 2025 Euroopa Nõukogu 
kohtumise kontekstis Eesti valitsusel toetada Euroopa vähikogukonna 
üleskutseid:

1.Tagada 
Euroopa vähitõrje tegevuskava edu jätkumine ka tulevikus. Järgmises ELi 
mitmeaastases finantsraamistikus tuleks kindlustada 2 miljardi euro suurune 
Euroopa vähifond, et täita seniste EBCP/EL Vähimissiooni kaudu loodud uute 
meetmete ja piiriülese vähikoostöö taristute täis-potentsiaal;

2.Tugevdada 
ELi tasandil vähiteadusuuringute rahastamise koordineerimist. Selleks, et 
konkureerida tõhusalt USA ja Hiina innovatsioonivõimekusega selles 
valdkonnas, on hädavajalik luua terviklik koordineerimismehhanism, mis 
tagaks ressursside tõhusa kasutamise ja strateegilise sidususe. Euroopa 
Vähiinstituut võib olla üks võimalus suurema vastutuse, koordineerituse, 
strateegilise fookuse ja pikaajalise lähenemise saavutamiseks. Lisateavet 
Euroopa Vähiinstituudi konteksti ja vajalikkuse kohta saab siit 
<https://www.europeancancer.org/green-paper-cancer-research.html> ;

3.Rakendada 
riiklikke ja piirkondlikke partnerlusplaane, et vähendada süsteemseid 
ebavõrdsusi vähiravis ja -uuringutes kogu Euroopas. Mitmeaastane 
finantsraamistik peaks toetama kõiki riike onkoloogiliste andmesüsteemide, 
laboritaristu ja tööjõu oskuste arendamisel, et olla valmis tulevikus 
uuenduslikuks vähiraviks – Euroopa kui ülemaailmne liider. Euroopa 
<https://www.europeancancer.org/>  Vähiorganisatsioon soovitab 
selgesõnaliselt tunnustada tervishoidu ja onkoloogilist ravi, kui 
sotsiaalsete eesmärkidena, mida on võimalik saavutada riiklike ja 
piirkondlike partnerlusplaanide investeeringute kaudu. Samuti suurendada 
sotsiaalsete eesmärkide rahastamist 14%-lt 20%-le.

Kui teil on vaja lisateavet või täiendavaid materjale, on ESTCAN valmis need 
edastama või korraldama teile sobival ajal kohtumise, et arutada meie 
soovitusi seoses eelseisvate ELi eelarveläbirääkimistega ning tervishoiu ja 
vähiravi keskse rolli tagamise vältimatusega.

Lugupidamisega

Rille Pihlak, MD, PhD

ESTCANi kliiniline juht ja onkoloog

 ---

[email-masked] <mailto:[email-masked]>

www.estcan.ee <https://estcan.ee/et/>